
 Camera Deputaţilor

Comisia pentru administraTie publica,              
          13 septembrie 1999

amenajarea teritoriului Si echilibru 
                      Nr.1081 /XVIii/6


 ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul la proiectul de Lege privind aprobarea Ordonanţei de urgenţă a Guvernului nr.107/1999 pentru modificarea şi completarea articolului 43 din Legea administraţiei publice locale nr.69/1991, republicată, trimis comisiei noastre pentru dezbatere şi avizare în fond, cu adresa nr.270 din 23 august 1999.



La întocmirea raportului, comisia a avut în vedere avizul Comisiei juridice, de disciplină şi imunităţi nr.270 din 2 septembrie 1999, precum şi avizul Consiliului Legislativ cu nr.625 din 25 iunie 1999.



Prin obiectul său de reglementare, proiectul de lege face parte, potrivit art.72 alin.3 lit”o” din Constituţie, din categoria legilor organice.



PRESEDINTE,



ION CÎRSTOIU


SECRETAR,







SORIN IOAN MARINESCU

R   A   P   O   R   T

asupra proiectului de Lege privind aprobarea 

Ordonanţei de urgenţă a Guvernului nr.107/1999 

pentru modificarea şi completarea articolului 43 din 

Legea administraţiei publice locale nr.69/1991, republicată



In urma examinării proiectului de Lege privind aprobarea Ordonanţei de urgenţă a Guvernului nr.107/1999 pentru modificarea şi completarea articolului 43 din Legea administraţiei publice locale nr.69/1991, republicată, în şedinţa din 8 septembrie 1999, comisia a hotărât că aceasta nu poate fi supusă spre adoptare şi, în consecinţă, propune Plenului Camerei Deputaţilor respingerea, pentru următoarele motive:

1. Atribuţiile delegate sau, altfel spus, atribuţiile în a căror îndeplinire primarul acţionează şi ca reprezentant al statului, au fost reglementate în ţara noastră, pentru prima dată, cu ocazia modificării făcute Legii nr.69/1991, la începutul anului 1996.

2. Deşi  “protecţia civilă” nu este menţionată în mod expres în alineatul (1) al art.43 din Legea nr.69/1991, republicată, ea se regăseşte în curpinsul acestui text în formularea “… precum şi a altor atribuţii stabilite prin lege.” După cum se ştie, în acest domeniu există reglementări speciale suficient  de precise, care crează  şi cadrul instituţional necesar desfăşurării unei bune şi eficiente activităţi în domeniul protecţiei civile. Reglementările existente trebuie însă aplicate.

3. Nimic nu opreşete pe primar să solicite, în situaţii deosebite, sprijinul serviciilor publice descentralizate, fie direct, fie prin intermediul prefectului, chiar în cadrul actualelor reglementări. De altfel, şefii acestor servicii fac parte din comisiile şi comandamentele existente deja, pentru astfel de cazuri, în fiecare unitate administrativ-teritorială.

4. Nici o altă persoană care ar urma să fie desemnată de prefect, pentru a îndeplini atribuţiile primarului, nu poate cunoaşte mai bine decât acesta situaţia reală din unitatea respectivă. Primarul poate fi ajutat să adopte cele mai bune măsuri. Nimic nu justifică însă, preluarea acestor atribuţii din competenţa sa şi încredinţarea lor altor persoane.

5. Socotim că soluţia existentă în prezent în alin.(2) al art.43 din Legea nr.69/1991, republicată, în sensul că secretarul comunei sau oraşului va exercita atribuţiile delegate primarului atunci când acesta nu le poate exercita, este cea mai corectă. 

Se ştie că, în toate domeniile menţionate în prezent în alin.(1) al art.43, secretarul este cel care realizează, în mod concret, sarcinile ce revin autorităţii publice locale. Secretarul fiind numit de prefect, el este, în fond, şi un reprezentant al statului nu numai al colectivităţii locale. 

Aşa fiind nu există nici o justificare pentru a i se lua aceste atribuţii şi a se  încredinţa altei persoane, care poate fi  şi din afara colectivităţii.

6. Prin obiectul şi modul de reglementare, ordonanţa constituie o încercare de creştere a rolului prefectului, ca reprezentant al Guvernului, în detrimentul autonomiei locale şi a descentralizării, ceea ce contravine Constituţiei.

7. Procedura instituită  pentru suspendarea exercitării acestor atribuţii de către primar şi desemnarea unui alt reprezentant al statului, este deosebit de greoaie şi insuficientă, birocratică chiar, dacă se are în vedere că, în astfel de situaţii, trebuie să se acţioneze rapid pentru deblocarea unei situaţii de excepţie. 

8. In măsura în care se va simţi nevoia unei îmbunătăţiri a reglementărilor din acest domeniu, ea va fi avută în vedere cu ocazia discutării în comisie a proiectului de Lege privind regimul general al autonomiei locale, organizarea şi funcţionarea administraţiei publice locale.



Prin obiectul său de reglementare, ordonanţa face parte, potrivit art.73 alin.3 lit.”o” din Constituţie, din categoria legilor organice.


PREŞEDINTE,

                                                                 SECRETAR,


ION CÎRSTOIU
                                                  SORIN IOAN MARINESCU

Expert parlamentar

Fleşariu Ionel
